सर्वेक्षण दण्ड

सर्वेक्षण दंड को झंडी, आस्तर दंड या ध्वज दंड भी कहते हैं । यह लगभग 5 सेंटीमीटर ( 2 इंच  ) व्यास का गोल अथवा अष्टफलकी अनुप्रस्थ काट वाला एवं दो से तीन मीटर अथवा 8 से 10 फीट तक लंबा लकड़ी अथवा लोहे के पाइप का सीधा दंड होता है , जिसके ऊपरी सिरे पर लाल रंग के कपड़े को झंडी बंधी रहती है । लकड़ी के बने सर्वेक्षण दंड के निचले सिरे पर लोहे का नोंकदार खोल या आयरन शू  जुड़ा होता है जिससे इसे सरलता पूर्वक जमीन में गाड़ा जा सके ।